Bez e savis da zerou-deiz. Tremen a ris dar sal-gibellañ hep soñjal e merzadoù an derchent. Trochet va barv ganin e choarvezas un dra iskis adarre : sellout a raen eeun em daoulagad, met daoulagad va enebañs a selle ouzh ar voger, e-biou din. Pellaat a ris diouzh ar melezour, gortoz un tammig, ha sellout en-dro. Bremañ e sente va daoulagad ouzhin ; met kavout a reas din, paz is er-maez eus ar sal-gibellañ, e raent goap ouzhin : un doare mouschoarzh diabarzh o lakae da lugerniñ.